CELEX: 32017D0729
Language: fi
Date: 2017-04-20 00:00:00
Title: Komission täytäntöönpanopäätös (EU) 2017/729, annettu 20 päivänä huhtikuuta 2017, yhteisön jäsenvaltioiden satamiin tai satamista liikennöivillä matkustaja-aluksilla olevien henkilöiden rekisteröinnistä annetun neuvoston direktiivin 98/41/EY 9 artiklan 4 kohdan mukaisesta Kroatian tasavallan esittämästä poikkeuspyynnöstä (tiedoksiannettu numerolla C(2017) 2437)

25.4.2017   
            
            
               FI
            
            
               Euroopan unionin virallinen lehti
            
            
               L 107/35
            
         KOMISSION TÄYTÄNTÖÖNPANOPÄÄTÖS (EU) 2017/729,
   annettu 20 päivänä huhtikuuta 2017,
   yhteisön jäsenvaltioiden satamiin tai satamista liikennöivillä matkustaja-aluksilla olevien henkilöiden rekisteröinnistä annetun neuvoston direktiivin 98/41/EY 9 artiklan 4 kohdan mukaisesta Kroatian tasavallan esittämästä poikkeuspyynnöstä
   
      
         (tiedoksiannettu numerolla C(2017) 2437)
      
   
   (Ainoastaan kroaatinkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön jäsenvaltioiden satamiin tai satamista liikennöivillä matkustaja-aluksilla olevien henkilöiden rekisteröinnistä 18 päivänä kesäkuuta 1998 annetun neuvoston direktiivin 98/41/EY (1) ja erityisesti sen 9 artiklan 4 kohdan,
   sekä katsoo seuraavaa:
   
               (1)
            
            
               Direktiivin 98/41/EY tarkoituksena on parantaa matkustajien ja laivaväen turvallisuutta ja pelastamismahdollisuuksia matkustaja-aluksilla sekä varmistaa, että etsintä- ja pelastustoimintaa sekä mahdollisen onnettomuuden jälkiselvittelyä voidaan tehostaa.
            
         
               (2)
            
            
               Direktiivin 98/41/EY 5 artiklan 1 kohdan mukaan tietyt tiedot on kirjattava jäsenvaltiossa sijaitsevasta satamasta lähtevästä jokaisesta matkustaja-aluksesta, jonka matkan pituus on yli 20 meripeninkulmaa lähtöpaikasta.
            
         
               (3)
            
            
               Direktiivin 98/41/EY 9 artiklan 4 kohdan mukaan jäsenvaltiot voivat pyytää komissiolta poikkeusta kyseisestä vaatimuksesta.
            
         
               (4)
            
            
               Kroatian tasavalta toimitti 3 päivänä syyskuuta 2015 päivätyllä kirjeellä komissiolle pyynnön saada poiketa vaatimuksesta kirjata direktiivin 98/41/EY 5 artiklan 1 kohdassa mainitut tiedot matkustaja-aluksella olevista matkustajista kaikkien tietyillä Kroatian saaristossa kulkevilla reiteillä liikennöivien matkustaja-alusten osalta.
            
         
               (5)
            
            
               Komissio pyysi 20 päivänä lokakuuta 2015 Kroatian tasavallalta lisätietoja pyynnön arvioimiseksi. Kroatian tasavalta toimitti vastauksensa 18 päivänä toukokuuta 2016 ja muutti pyyntöä seuraavien reittien osalta: Zadar–Ist ja Zadar–Olib lautalla ”Zadar – Premuda / Mali Lošinj”; Split–Hvar, Hvar–Prigradica ja Hvar–Korčula pikalautalla ”Korčula–(Prigradica)–Hvar–Split”; Zadar–Ist ja Zapuntel–Zadar pikalautalla ”Ist–Molat–Zadar”; Split–Bol pikalautalla ”Jelsa–Bol–Split”; Split–Hvar pikalautalla ”Split–(Milna)–Hvar”; Split–Hvar pikalautalla ”Lastovo – Vela Luka – Hvar – Split”; Rijeka–Rab pikalautalla ”Novalja–Rab–Rijeka”; Split – Vela Luka lautalla ”Lastovo – Vela Luka – Split”; Split – Stari Grad lautalla ”Split – Stari Grad”; Vis–Split lautalla ”Vis–Split”; Mali Lošinj – Cres ja Cres–Rijeka pikalautalla ”Mali Lošinj – Ilovik – Susak – Unije – Martinšćica – Cres – Rijeka”; Premuda–Zadar pikalautalla ”Olib–Silba–Premuda–Zadar”; Vis–Split ja Hvar–Split pikalautalla ”Vis–Hvar–Split”; Dubrovnik–Sobra ja Korčula–Lastovo pikalautalla ”Dubrovnik – Šipanska Luka – Sobra – Polače – Korčula – Lastovo”.
            
         
               (6)
            
            
               Komissio arvioi Euroopan meriturvallisuusviraston avustuksella poikkeuspyynnön käytettävissään olevien tietojen perusteella.
            
         
               (7)
            
            
               Kroatian tasavalta toimitti seuraavat tiedot: 1) yli kahden metrin merkitsevän aallonkorkeuden vuosittainen todennäköisyys on mainituilla reiteillä alle kymmenen prosenttia; 2) alukset, joihin poikkeusta sovellettaisiin, harjoittavat säännöllistä liikennettä; 3) liikenteen pääasiallisena tarkoituksena on tavanomaisen säännöllisen yhteyden ylläpitäminen syrjäisten alueiden asukkaille; 4) merialueella, jolla matkustaja-alukset liikennöivät, on tarjolla maista annettavaa navigointitukea, luotettavia sääennusteita sekä asianmukaiset ja riittävät etsintä- ja pelastuspalvelut; 5) ei ole riittävää tuen infrastruktuuria eikä satamarakennetta matkustajatietojen kirjaamiseksi tavalla, joka sopisi liikenneaikatauluihin ja maaliikenteen kanssa tehtävään synkronisointiin; ja 6) poikkeusta sovellettaisiin kaikkiin mainituilla reiteillä liikennöiviin toimijoihin.
            
         
               (8)
            
            
               Arviointi osoittaa, että kaikki edellytykset poikkeuksen hyväksymiseksi täyttyvät.
            
         
               (9)
            
            
               Tässä päätöksessä säädetyt toimenpiteet ovat meriturvallisuutta ja alusten aiheuttaman pilaantumisen ehkäisemistä käsittelevän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Kroatian tasavallan direktiivin 98/41/EY 9 artiklan 4 kohdan mukaisesti esittämä pyyntö poiketa kyseisen direktiivin 5 artiklan 1 kohdassa mainittujen matkustajia koskevien tietojen kirjaamisesta kaikkien säännöllisesti alla mainituilla reiteillä (kumpaan tahansa suuntaan) liikennöivien matkustaja-alusten osalta:
   
               1)
            
            
               Zadar–Ist ja Zadar–Olib lautalla ”Zadar – Premuda / Mali Lošinj”;
            
         
               2)
            
            
               Split–Hvar, Hvar–Prigradica ja Hvar–Korčula pikalautalla ”Korčula–(Prigradica)–Hvar–Split”;
            
         
               3)
            
            
               Zadar–Ist ja Zapuntel–Zadar pikalautalla ”Ist–Molat–Zadar”;
            
         
               4)
            
            
               Split–Bol pikalautalla ”Jelsa–Bol–Split”;
            
         
               5)
            
            
               Split–Hvar pikalautalla ”Split–(Milna)–Hvar”;
            
         
               6)
            
            
               Split–Hvar pikalautalla ”Lastovo – Vela Luka – Hvar – Split”;
            
         
               7)
            
            
               Rijeka–Rab pikalautalla ”Novalja–Rab–Rijeka”;
            
         
               8)
            
            
               Split – Vela Luka lautalla ”Lastovo – Vela Luka – Split”;
            
         
               9)
            
            
               Split – Stari Grad lautalla ”Split – Stari Grad”;
            
         
               10)
            
            
               Vis–Split lautalla ”Vis–Split”;
            
         
               11)
            
            
               Mali Lošinj – Cres ja Cres–Rijeka pikalautalla ”Mali Lošinj – Ilovik – Susak – Unije – Martinšćica – Cres – Rijeka”;
            
         
               12)
            
            
               Premuda–Zadar pikalautalla ”Olib–Silba–Premuda–Zadar”;
            
         
               13)
            
            
               Vis–Split ja Hvar–Split pikalautalla ”Vis–Hvar–Split”;
            
         
               14)
            
            
               Dubrovnik–Sobra ja Korčula–Lastovo pikalautalla ”Dubrovnik – Šipanska Luka – Sobra – Polače – Korčula – Lastovo”.
            
         2 artikla
   Tämä päätös on osoitettu Kroatian tasavallalle.
   
      Tehty Brysselissä 20 päivänä huhtikuuta 2017.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EYVL L 188, 2.7.1998, s. 35.